CELEX: 32010D0085
Language: ro
Date: 2010-02-09 00:00:00
Title: 2010/85/: Decizia Comisiei din 9 februarie 2010 de stabilire a claselor de performanță privind comportarea la foc pentru anumite produse pentru construcții în ceea ce privește șapele pe bază de ciment, șapele pe bază de sulfat de calciu și șapele de pardoseală pe bază de rășini sintetice [notificată cu numărul C(2010) 772] (Text cu relevanță pentru SEE)

11.2.2010   
            
            
               RO
            
            
               Jurnalul Oficial al Uniunii Europene
            
            
               L 38/17
            
         DECIZIA COMISIEI
   din 9 februarie 2010
   de stabilire a claselor de performanță privind comportarea la foc pentru anumite produse pentru construcții în ceea ce privește șapele pe bază de ciment, șapele pe bază de sulfat de calciu și șapele de pardoseală pe bază de rășini sintetice
   [notificată cu numărul C(2010) 772]
   (Text cu relevanță pentru SEE)
   (2010/85/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la materialele de construcții (1), în special articolul 20 alineatul (2),
   întrucât:
   
               (1)
            
            
               Directiva 89/106/CEE prevede că, pentru a lua în considerare diferitele niveluri de protecție la nivel național, regional sau local pentru lucrările de construcții, poate fi necesar să se stabilească în documentele interpretative clase corespunzătoare performanței produselor pentru fiecare cerință esențială. Aceste documente au fost publicate sub titlul „Comunicarea Comisiei privind documentele interpretative ale Directivei 89/106/CEE” (2).
            
         
               (2)
            
            
               În ceea ce privește cerința esențială de siguranță în caz de incendiu, documentul interpretativ nr. 2 enumeră o serie de măsuri conexe care, împreună, definesc strategia de siguranță în caz de incendiu care urmează să fie aplicată în diferite moduri în statele membre.
            
         
               (3)
            
            
               Documentul interpretativ nr. 2 identifică una dintre măsurile menționate care constă în limitarea apariției și propagării focului și a fumului într-un spațiu dat prin limitarea contribuției posibile a produselor pentru construcții la dezvoltarea în totalitate a unui incendiu.
            
         
               (4)
            
            
               Nivelul limitării menționate nu se poate exprima sub forma unor grade diferite ale performanței de comportare la foc a produselor în condiții de utilizare finală a acestora.
            
         
               (5)
            
            
               Ca soluție armonizată, s-a adoptat un sistem de clase prin Decizia 2000/147/CE a Comisiei din 8 februarie 2000 de punere în aplicare a Directivei 89/106/CEE a Consiliului referitor la clasificarea comportării la foc a materialelor pentru construcții (3).
            
         
               (6)
            
            
               În cazul șapelor pe bază de ciment, al șapelor pe bază de sulfat de calciu, al materialelor pentru șape pe bază de rășini sintetice și al șapelor pentru pardoseală, este necesar să se utilizeze clasificarea instituită prin Decizia 2000/147/CE.
            
         
               (7)
            
            
               Pentru numeroase produse și/sau materiale de construcții, caracteristicile privind comportarea la foc în conformitate cu clasificarea instituită prin Decizia 2000/147/CE sunt bine definite și suficient de bine cunoscute de către autoritățile de reglementare în domeniul siguranței în caz de incendiu din statele membre, fără a fi necesară testarea pentru această caracteristică specifică.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru construcții,
            
         ADOPTĂ PREZENTA DECIZIE:
   Articolul 1
   Produsele și/sau materialele de construcție care satisfac totalitatea cerințelor caracteristicii de performanță „comportare la foc”, fără a fi necesare testări suplimentare, sunt enumerate în anexă.
   Articolul 2
   Clasele specifice care se aplică diferitelor produse și/sau materiale de construcții în conformitate cu clasificarea privind comportarea la foc, stabilite prin Decizia 2000/147/CE, sunt definite în anexa la prezenta decizie.
   Articolul 3
   Produsele sunt luate în considerare avându-se în vedere utilizarea lor finală, acolo unde este cazul.
   Articolul 4
   Prezenta decizie se adresează statelor membre.
   
      Adoptată la Bruxelles, 9 februarie 2010.
      
         
            Pentru Comisie
         
         Günter VERHEUGEN
         
            Vicepreședinte
         
      
   
   
      (1)  JO L 40, 11.2.1989, p. 12.
   
      (2)  JO C 62, 28.2.1994, p. 1.
   
      (3)  JO L 50, 23.2.2000, p. 14.
   
      ANEXĂ
      Tabelele din prezenta anexă conțin produsele și/sau materialele de construcții care îndeplinesc toate cerințele privind caracteristicile de comportare la foc fără a necesita testarea.
      
         Tabelul 1
      
      
         Clase de performanță privind comportarea la foc pentru șape pe bază de ciment și șape pe bază de sulfat de calciu
      
      
                  Produsul (1)
                  
               
               
                  Grosimea maximă a stratului
                  (mm)
               
               
                  Conținutul de materii organice
                  (% în greutate)
               
               
                  Clasa (2)
                  
               
            
                  Șape pe bază de ciment în conformitate cu EN 13813
               
               
                  30
               
               
                  < 20
               
               
                  E
               
            
                  Șape pe bază de sulfat de calciu în conformitate cu EN 13813
               
            
         
      
         Tabelul 2
      
      
         Clase de performanță privind comportarea la foc a șapelor de pardoseală pe bază de rășini sintetice
      
      
                  Produsul (3)
                  
               
               
                  Grosimea maximă
                  (mm)
               
               
                  Conținutul de materii organice
                  (% în greutate)
               
               
                  Clasa (4)
                  
               
            
                  Șape de pardoseală fără material de umplere cu liant din rășină epoxidică, din rășină poliuretanică, din rășină de polimetilmetacrilat sau din rășină de vinilester în conformitate cu norma EN 13813
               
               
                  4
               
               
                  100
               
               
                  E sau Efl
                  
               
            
                  Șape de pardoseală cu material de umplere cu liant din rășină epoxidică, din rășină poliuretanică, din rășină de polimetilmetacrilat sau din rășină de vinilester și umplute cu agregate minerale în conformitate cu norma EN 13813
               
               
                  10
               
               
                  < 75
               
            
                  Șape de pardoseală cu material de umplere presărate cu nisip pe bază de siliciu cu liant din rășină epoxidică, din rășină poliuretanică, din rășină de polimetilmetacrilat sau din rășină de vinilester și umplute cu agregate minerale în conformitate cu norma EN 13813
               
               
                  10
               
               
                  < 75
               
            
         (1)  Aplicate pe un substrat care corespunde cel puțin clasei D-s2,d0, având o grosime minimă de 12 mm și o densitate minimă de 680 kg/m3.
      
         (2)  Clasa E în conformitate cu tabelul 1 din anexa la Decizia 2000/147/CE a Comisiei, când șapa este utilizată ca substrat.
      
         (3)  Aplicate pe un substrat care corespunde cel puțin clasei A2-s1,d0, având o grosime minimă de 6 mm și o densitate minimă de 1 800 kg/m3.
      
         (4)  Clasa E după cum este specificat în tabelul 1 din anexa la Decizia 2000/147/CE a Comisiei, când șapa este utilizată ca substrat, sau clasa Efl după cum este specificat în tabelul 2 din anexa la Decizia 2000/147/CE a Comisiei, atunci când șapa este utilizată ca strat de uzură.